ཡང་གཟའ་བརྒྱད་ཀྱི་སོ་སོའི་ཁམས་དང་རུས་སྦལ་གྱི་ཤར་ལྷོ་གང་ལ་གནས་མིན་ངོས་འཛིན་ཚུལ་ནི།ནག་རྩིསཤོག་ངོས་ལས།ཉི་མ་མིག་དམར་མེ་ཡི་ལྷོ།།ཟླ་བ་ལྷག་པ་ཆུ་ཡི་བྱང༌།།ཕུར་ཤིང་ཤར་ཏེ་སངས་ལྕགས་ནུབ།།སྤེན་པ་ས་ཡིན་མཚམས་ལ་དབང༌།།ར་ཧུ་སྤྱི་ཁྱབ་འབྱུང་ལྔ་ཚང༌།།ཞེས་གསལ།འདོད་ཆགས་ཞེ་སྡང་གཏི་མུག་ལས།།རླུང་མཁྲིས་བད་ཀན་རིམ་བཞིན་གྱེས།།ཞེས་པ་ལྟར།སྤྱིར་གང་ཟག་རང་ཉིད་ལ་རྒྱུ་འདོད་ཆགས་ཤས་ཆེ་ན།འབྲས་བུ་འདོད་ཁམས་སུ་སྐྱེ་བ་དང༌།ནད་རླུང་ལྡང་བ།ཁམས་རླུང་ཤས་ཆེ་བ་ཡིན་པས།རྣམ་ཀུན་མནོ་སེམས་གཏོང་ཆེ་བ།རྣམ་རྟོག་ཚ་བ།ལུས་གཤོག་ཡངས་པ།ཤ་སྐམ་པ་སོགས་ཕྱི་ནང་རྟེན་འབྲེལ་གྱི་གནད་ཡོད།གང་ཟག་དེར་རྒྱུ་གཏི་མུག་ཤས་ཆེ་ན།གཏི་མུག་ལས་གཟུགས་མེད་པའི་ཁམས་སུ་སྐྱེ་བ་དང༌།ཡང་ཁམས་དྲུག་ལྡན་ཡིན་ན།ནད་མཁྲིས་པ་ལྡང་བ།ཁམས་ས་ཤས་ཆེ་བ།མནོ་སེམས་གཏོང་ཆུང་བ།རྣམ་ཀུན་ཧུར་སེམས་བྲལ་བ།ཉོབ་ཏོ་ཚ་བ།ཤ་རྒྱག་པ།གཉིད་ཆེ་བ་སོགས་ཀྱི་གནད་འབྱུང་གི་ཡོད།གང་ཟག་དེ་ལ་རྒྱུ་ཞེ་སྡང་ཤས་ཆེ་ན།ཞེ་སྡང་ཆེ་བས་གཟུགས་ཁམས་སུ་སྐྱེ་བ།ནད་བད་ཀན་ལྡང་བ།འབྱུང་བཞིའི་ཁམས་སྙོམས་པ།ལུས་སེམས་ཀྱི་བསམ་གཞིག་དང་རྩོལ་སྒྲུབ་སོགས་ཆ་མཉམ་པར་བཅས་འབྱུང༌།